
150 DR.31.3.2010 

 
Dato’ Shaziman bin Abu Mansor:  Saya rasa jawapan itu saya sudah 

beritahu Yang Berhormat. Realitinya saya kata bukan sahaja di negara ini lebuh 
raya bertol mengalami masalah, malah di negara-negara lain. Di negara maju saya 
sudah beri contoh sebentar tadi. Sebagai contoh, Korea Selatan saya berikan tadi. 
Sudah jelas jawapan saya.  Maknanya ia ada komitmen, hutang dengan bank, 
dengan shareholders dan sebagainya, perlu dipenuhi.   

■2030 

Kemudian Yang Berhormat, saya menyambung bahawa untuk makluman 
Yang Berhormat, kajian mengenai penstrukturan semula kadar tol lebuh raya 
dalam peringkat akhir oleh Pasukan Kajian Unit Prestasi dan Pelaksana Pemandu 
Jabatan Perdana Menteri. Laporan hasil kajian ini akan dibentangkan kepada 
Jemaah Menteri setelah siap kelak. Sebagai penutup Tuan Yang di-Pertua, Ahli-
ahli Yang Berhormat, setakat ini sahaja penjelasan yang dapat saya beri ke atas 
perkara-perkara yang dibangkitkan oleh Ahli-ahli Yang Berhormat. Sekali lagi saya 
ucapkan terima kasih ke atas keprihatinan Ahli-ahli Yang Berhormat terhadap 
perkara-perkara yang menyentuh Kementerian Kerja Raya. Saya berjanji bahawa 
kementerian ini akan sentiasa mengambil perhatian terhadap sebarang teguran 
dan pandangan yang membina dan seterusnya mengambil tindakan yang 
sewajarnya untuk menangani semua masalah berkaitan dengan kepentingan 
orang ramai. Terima kasih. 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Terima kasih Yang Berhormat. Sekarang saya ingin mempersilakan Yang 
Berhormat Menteri dari Kementerian Kesihatan.  

 

8.31 mlm. 

Menteri Kesihatan [Dato’ Seri Liow Tiong Lai]: Terima kasih Tuan Yang 
di-Pertua. Pertama sekali saya ingin merakamkan ucapan terima kasih kepada 
Ahli-ahli Yang Berhormat yang telah mengambil bahagian dalam sesi perbahasan 
Usul Menjunjung Kasih ke atas Titah Diraja yang menyentuh tentang Kementerian 
Kesihatan Malaysia. 

Tuan Yang di-Pertua, izinkan saya menyentuh tentang perkara yang 
dibangkitkan oleh Yang Berhormat Ipoh Timur dan Yang Berhormat Serdang 
mengenai isu Hospital Tuaran yang tidak mempunyai katil. Kementerian Kesihatan 
Malaysia mengambil maklum akan perkara ini dan untuk makluman Ahli-ahli Yang 
Berhormat, Hospital Tuaran yang sedia ada sekarang adalah pelaksanaan projek 
di bawah Fasa 1 pada tahun 1983 di mana perkhidmatan yang disediakan adalah 
untuk menyalurkan perkhidmatan kesihatan bagi rawatan pesakit luar sahaja. Oleh 
yang demikian pembinaan Hospital Tuaran Fasa 1 ini dibina dengan tidak 
disediakan kemudahan katil. Bagi perancangan pembinaan Hospital Tuaran Fasa 
2, perkhidmatan yang akan disediakan melibatkan perkhidmatan rawatan pesakit 
dalam di mana ia melibatkan keperluan katil dan wad. Buat masa ini reka bentuk 
Fasa 2 yang dihasilkan menyediakan sebanyak 56 katil. Pihak JKR juga diminta 
untuk menyediakan kos bagi 76 katil supaya Kementerian Kesihatan mempunyai 
pilihan untuk pelaksanaan projek ini. Anggaran kos yang disediakan dalam 
Rancangan Malaysia Kesembilan adalah lebih kurang RM50 juta. 

Daerah Tuaran mempunyai keluasan 1,166 kilometer persegi dengan 
populasi seramai 99,900 orang berbanding dengan populasi penduduk Kota 
Kinabalu seramai 617,972. Namun demikian penduduk di Tuaran masih boleh 
mendapatkan rawatan daripada Queen Elizabeth di Kota Kinabalu. Ini kerana jarak 
antara Hospital Tuaran dengan Kota Kinabalu adalah dalam lingkungan 34 



Dato' Shaziman bin Abu Mansor: Saya rasa jawapan itu saya sudah beritahu Yang Berhormat. Realitinya saya kata bukan sahaja di negara ini lebuh raya bertol mengalami masalah, malah di negara-negara lain. Di negara maju saya sudah beri contoh sebentar tadi. Sebagai contoh, Korea Selatan saya berikan tadi. Sudah jelas jawapan saya. Maknanya ia ada komitmen, hutang dengan bank, dengan shareholders dan sebagainya, perlu dipenuhi. #2030 Kemudian Yang Berhormat, saya menyambung bahawa untuk makluman Yang Berhormat, kajian mengenai penstrukturan semula kadar tol lebuh raya dalam peringkat akhir oleh Pasukan Kajian Unit Prestasi dan Pelaksana Pemandu Jabatan Perdana Menteri. Laporan hasil kajian ini akan dibentangkan kepada Jemaah Menteri setelah siap kelak. Sebagai penutup Tuan Yang di-Pertua, Ahli- ahli Yang Berhormat, setakat ini sahaja penjelasan yang dapat saya beri ke atas perkara-perkara yang dibangkitkan oleh Ahli-ahli Yang Berhormat. Sekali lagi saya ucapkan terima kasih ke atas keprihatinan Ahli-ahli Yang Berhormat terhadap perkara-perkara yang menyentuh Kementerian Kerja Raya. Saya berjanji bahawa kementerian ini akan sentiasa mengambil perhatian terhadap sebarang teguran dan pandangan yang membina dan seterusnya mengambil tindakan yang sewajarnya untuk menangani semua masalah berkaitan dengan kepentingan orang ramai. Terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat. Sekarang saya ingin mempersilakan Yang Berhormat Menteri dari Kementerian Kesihatan. 8.31 mlm. Menteri Kesihatan [Dato' Seri Liow Tiong Lai]: Terima kasih Tuan Yang di-Pertua. Pertama sekali saya ingin merakamkan ucapan terima kasih kepada Ahli-ahli Yang Berhormat yang telah mengambil bahagian dalam sesi perbahasan Usul Menjunjung Kasih ke atas Titah Diraja yang menyentuh tentang Kementerian Kesihatan Malaysia. Tuan Yang di-Pertua, izinkan saya menyentuh tentang perkara yang dibangkitkan oleh Yang Berhormat Ipoh Timur dan Yang Berhormat Serdang mengenai isu Hospital Tuaran yang tidak mempunyai katil. Kementerian Kesihatan Malaysia mengambil maklum akan perkara ini dan untuk makluman Ahli-ahli Yang Berhormat, Hospital Tuaran yang sedia ada sekarang adalah pelaksanaan projek di bawah Fasa 1 pada tahun 1983 di mana perkhidmatan yang disediakan adalah untuk menyalurkan perkhidmatan kesihatan bagi rawatan pesakit luar sahaja. Oleh yang demikian pembinaan Hospital Tuaran Fasa 1 ini dibina dengan tidak disediakan kemudahan katil. Bagi perancangan pembinaan Hospital Tuaran Fasa 2, perkhidmatan yang akan disediakan melibatkan perkhidmatan rawatan pesakit dalam di mana ia melibatkan keperluan katil dan wad. Buat masa ini reka bentuk Fasa 2 yang dihasilkan menyediakan sebanyak 56 katil. Pihak JKR juga diminta untuk menyediakan kos bagi 76 katil supaya Kementerian Kesihatan mempunyai pilihan untuk pelaksanaan projek ini. Anggaran kos yang disediakan dalam Rancangan Malaysia Kesembilan adalah lebih kurang RM50 juta. Daerah Tuaran mempunyai keluasan 1,166 kilometer persegi dengan populasi seramai 99,900 orang berbanding dengan populasi penduduk Kota Kinabalu seramai 617,972. Namun demikian penduduk di Tuaran masih boleh mendapatkan rawatan daripada Queen Elizabeth di Kota Kinabalu. Ini kerana jarak antara Hospital Tuaran dengan Kota Kinabalu adalah dalam lingkungan 34.